206 Euroopa Liidu Teataja 11/15. kd 31985R2616 19.9.1985 EUROOPA ÜHENDUSTE TEATAJA L 250]1 NÕUKOGU MÄÄRUS (EMÜ) nr 2616/85, 16. september 1985, Euroopa Majandusühenduse ja Hiina Rahvavabariigi vahelise kaubandus- ja majanduskoostöölepingu sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust (!) ning arvestades, et Euroopa Majandusühenduse ja Hiina Rahva- vabariigi vaheline kaubandus- ja majanduskoostööleping tuleks heaks kiita, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Hiina Rahvavabariigi vaheline kaubandus- ja majanduskoostööleping. Lepingu tekst on lisatud käesolevale määrusele. Artikkel 2 Nõukogu eesistuja edastab lepingu artikliga 18 ettenähtud teate. (2) Artikkel 3 Ühendust esindab lepingu alusel asutatud ühiskomitees komisjon, keda abistavad liikmesriikide esindajad. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 16. september 1985 (1) Arvamus on esitatud 11. juulil 1985 (Euroopa Ühenduste Teatajas seni avaldamata). Nõukogu nimel eesistuja M. FISCHBACH (2) Nõukogu peasekretariaat avaldab lepingu jõustumise kuupäeva Euroopa Ühenduste Teatajas.